NRK+søskenkanaler

NRK2 startet sine sendinger i 1996. Kanalen sender fakta- og aktualitetsprogram, dokumentarer og kulturrelaterte programmer. I 2003 begynte de å sende programmet Svisj som er et musikkprogram der man kan stemme frem hvilke sanger som skal spilles via SMS. Svisj sendes utenom de vanlige programmene både på natt og dagtid.

3. september 2007 hadde NRK3 sin første sending. Kanalen har ungdom og unge voksne som målgruppe i alderen 15-40 år. Mellom klokken 07.00 og 19.00 har NRK Super sendinger på kanalen, men etter klokken 19.00 begynner NRK 3 sine sendinger og holder på til klokken 07.00 på morgenen igjen. Kanalen sender for det meste utenlandske serier som Heroes, Sopranos og The Wire. 1. desember 2007 kunne vi se [|NRK Super] for første gang på våre tv-skjermer. Kanalen sender i hovedsak programmer for barn mellom 2-12 år. I tillegg til resten av barneprogrammene gir NRK3 oss også et gjensyn med blant annet Brødrene Dahl og Pelle Parafins Bøljeband.